ચાર ગાડીઓના કાફલા સાથે સીટની ટીમે રામ રહીમના ગામમાં અનેક જગ્યાએ તાબડતોબ દરોડા પાડયા હતા કે જેથી હનીપ્રીત પાસેથી મળેલ હિંસાના સુરાગની અનેક કડીઓ જોડી શકાય. સીટની આ કાર્યવાહી એટલી ખાનગી રાખવામાં આવી હતી કે પોલીસકર્મીઓ સિવાય કોઇને પણ સ્થળ પર જવાની મંજૂરી નહોતી. આ ઉપરાંત પંચકુલા પોલીસ સાત ગાડીઓમાં સશસ્ત્ર પોલીસ દળ સાથે શ્રીગંગાનગરના ગામ લાભુવાલા પહોંચી હતી કે જ્યાં હનીપ્રીત રોકાઇ હતી. આ જગ્યાએ તપાસ કર્યા બાદ પોલીસ ટીમ હનીપ્રીતને લઇને ગુરમીત રામ રહીમના ગામ ગુરસર મોડિયા પહોંચી હતી. અહીં રામ રહીમનું વડીલો પાર્જિત મકાન છે ત્યાં પણ હનીપ્રીત ત્રણ દિવસ રોકાઇ હતી અને તેની ખરાઇ કરી હતી.